alexandrainst/scandi-wiki huggingface dataset:
Julian Johnsson

Julian Schantz Johnsson (24. februar 1975) er fyrrverandi føroyskur fótbóltslandsliðsleikari. Leikari sum fyri tað mesta spældið mitt á miðjuni. Hann hevur spælt 62 landsdystir og skotið 4 mál fyri Føroyar (1995-2006). Hevur harumframt spælt fleiri U-landsdystir. Julian hevur eisini roynt seg sum fótbóltsvenjara, hann var venjari hjá B68 í 2005 (22 dystir, leikandi venjari) og 2006 (2 dystir, leikandi hjálparvenjari).

Feløg 
 1993-1995 :  HB
 1996-1997 :  B36
 1998-1999 :  Kongsvinger IL
 1999-2001 :  Sogndal IL
 2001-2002 :  Hull City
 2002-2003 :  B36
 2003-2004 :  ÍA Akranes
 2005 :  B68 (leikandi venjari) 
 2006 :  B68 (leikandi hjálparvenjari)
 2006-2010 :  Svendborg FB

Útgávur 
Gav í 2006 út bókina "Føroyingurin úr Danmark", um lív sítt sum fótbóltsleikari.

Keldur

Ávísingar 
 Vangamynd á B68.fo
 National Football Teams
 FaroeSoccer.com, Julian S. Johnsson

Føroyskir fótbóltsspælarar
Føroyskir landsliðsleikarar
HB leikarar
B36 leikarar
B68 leikarar
Føroyskir rithøvundar
Gráfelli

Gráfelli er næsthægsta fjall í Føroyum. Tað er norðast í Eysturoynni millum Eiði, Funning og Gjáar, beint norðanfyri Slættaratind, sum er Føroya hægsta fjall. Gráfelli er 857 m høgt. Vestur úr Gráfelli er ein lítil tindur, ið kallast Krákan. Skarðið millum Slættaratind og Gráfelli kallast Bláaberg og er í 640 metra hædd.

Eysturoy
Fjøll í Føroyum
Menningarlæran

Menningarlæran, eisini nevnd evolutión, fyrr darwinisma ella darwinslæra, er í lívfrøði læran um eina menning, ið lýsir stigvísa broyting í lívverum orsakað av arvi, afturskapan og úrveljing. Menningarlæran er eitt vísindaligt ástøði, t.e. er prógvað við vísindaligum grundreglum, reglubundið og skipað, ið greiðir frá lívfrøðiliga fjølbroytninum á jørð, og hvussu nýggj djórasløg og lívverur verða til vegna broyting í m.a. umhvørvi og rándjórum. 

Meginparturin av vísindafólkum eru samd í, at menningarlæran er frágreiðingin, hví lívfrøðiliga fjølbroytnið er vorðið til. Tó er ósemja ímillum átrúnaðarligir bólkar. Til dømis hava fleiri pávar viðurkent menningarlæru, ímeðan aðrir trúarbólkar hava avnoktað menningarlæru. Tað eru serliga protestantar í USA, ið avnokta menningarlæru í vesturheiminum. Hinvegin, góðtaka flestu fólk í protestantiskum londum í Evropa menningarlæru sum sannleiki. 

Í 19 amerikanskum statum hava rættarmál verið um hetta evnið í lívfrøðiundirvísingini . Spurningurin hevur verið uppi at venda í fleiri føroyskum skúlum, men okkum kunnnugt er eingin vegleiðing um, hvussu lærarar í lívfrøði skulu fyrihalda seg . Í bæði USA og Stóra Bretlandi trúgva ikki meir enn helvtin av fólkinum uppá, at menningarlæran er sonn . 

Buddhistar er tann bólkurin, sum góðtekur menningarlæruna í størsta mun, meðan Jehova vitnir eru tann, sum góðtekur hana minst .

Kjak í USA 

Kjakið um menningarlæru og skapanarlæru tók seg av álvara upp á vetri 1999 í USA, tá ið eitt skúlaráð í einum landsluti í Kansas ynskti at víðka undirvísingarskránna, soleiðis at næmingar eisini, umframt menningarlæruna, fingu at hoyra frágreiðingar, har ein máttur uttanífrá kundi havt eina ávirkan á upprunan til alheimin og menniskjuna. Næmingarnir kundu so sjálvir gera sína meting . Í báðum undirvísingarskráunum skuldu frágreiðingarnar byggja á eygleiðingar, kanningar við royndum og logiskari grundgeving, ið staðiliga halda fast við fyrisetingar og eitt sunt skeptiskt sjónarmið . Rættuligur uppreistur varð í USA, tí man metti hetta verða eina samanblanding av religión og vísindi. Seinastu árini hevur eisini verið rættuligt kjak í Norðanlondum, tí ávísir frískúlar hava ynskt at læra næmingar onnur alternativ til menningarlæruna .

Lívfrøði
Galatasaray

Galatasaray Spor Kulübü ella GS er eitt fótbóltsfelag úr Istanbul í Turkalandi. Felagið varð stovnað í 1905. Umframt at vera eitt fótbóltsfelag er Galatasarey eisini eitt ítróttarfelag við fleiri ítróttargreinum. Felagið hevur flogbólt fyri menn og kvinnur, kurvabólt fyri menn og kvinnur og fyri fólk við breki, frælsan ítrótt, bridge, judo, rógving, sigling, svimjing, vatnpolo fyri menn og kvinnur, tennis, hondbólt, ríðing og rasarakoyring.

Heiður

Altjóða fótbóltskappingar
 UEFA Super Cup:
 Vinnari (1): 2000

 UEFA Champions League:
 Semifinalir (1): 1988–1989
 Kvartfinalur (5): 1962–1963, 1969–1970, 1993–1994, 2000–2001, 2012–2013

 UEFA Europa League:
 Vinnari (1): 1999–2000

 UEFA Cup Winners' Cup:
 Kvartfinalur (1): 1991–1992

Fótbóltskappingar í Turkalandi
 Süper Lig:
 Vinnari (22): (deilt met) 1961–62, 1962–63, 1968–69, 1970–71, 1971–72, 1972–73,  1986–87, 1987–88, 1992–93, 1993–94, 1996–97, 1997–98, 1998–99, 1999–2000, 2001–02, 2005–06, 2007–08, 2011–2012, 2012/13, 2014/15, 2017/18, 2018/19
 Nummar tvey (9): 1959, 1960–61, 1965–66, 1974–75, 1978–79, 1985–86, 1990–91, 2000–01, 2002–03

 Türkiye Kupası: (met)
 Vinnari (14): 1963, 1964, 1965, 1966, 1973, 1976, 1982, 1985, 1991, 1993, 1996, 1999, 2000, 2005
 Nummar tvey (5): 1969, 1980, 1994, 1995, 1998

 Süper Kupa: (met)
 Vinnari (14): 1966, 1969, 1972, 1982, 1987, 1988, 1991, 1993, 1996, 1997, 2008, 2012, 2013, 2015
 Nummar tvey (8): 1971, 1973, 1976, 1985, 1994, 1998, 2006, 2014

Keldur

Slóðir 
 heimasíðan hjá Galatasaray Spor Kulübü

Turkisk fótbóltsfeløg
Lavrasmessa

Lavrasmessa er 10. august. Lavrasmessa er til minnis um Santa Laurentius, kirkjutænara í Rom, sum 10. august 258 leið blóðvitnisdeyðan. Av navninum Laurentius fáa vit nøvnini Laurits, Lars og Laars.

Merkisdagar
Argja Bóltfelag

Argja Bóltfelag (stytt AB) er eitt føroyskt fótbóltsfelag, sum varð stovnað 15. august 1973.

Søga 
Tað var danin Johnny Nyby saman við øðrum ítróttaráhugaðum á Argjum, sum breyt slóð fyri AB.

Á vári 1974 fekk AB sína fyrstu nevnd. Í henni sótu: Johnny Nyby, formaður, Fróði Olsen, næstformaður, Sonja á Argjaboða, kassameistari og Kristian Arge, skrivari. Hinir stjórnarlimirnir vóru: Erling Olsen, Sæmundur Mortenen og Jens Hansen. Sama árið luttók felagið í teimum regluligu kappingunum. 

Vánaligar venjingarumstøður vóru at byrja við - bert ein trongligur skúlagarður. Seinni fekst eitt stykki niðan fyri skúlan at íðka á, sum var 20 x 40 fermetrar til støddar.

Eingin vøllur var á Argjum tá, men við vælvild frá fótbóltsfeløgunum í Havn og Tórshavnar Býráð, kundi AB læna vøllin í Gundadali at venja og leika dyst á, og soleiðis var gjørligt at halda lív í felagnum.

Í 1983 varð fótbóltsvøllur gjørdur á Argjum. Hetta betraði munandi um umstøðurna hjá felagnumr. Í 1985 bleiv AB húsið bygt. Hetta varð gjørt tí innrættað hølistrupuleikar vóru í skúlanum. Ovara hæddin í húsinum varð gjørt til tvær skúlastovur. AB húsast soleiðis í neðra í húsinum. Nú í nøkur ár hevur frítíðarskúlin húsast í ovaru hæddini.

Í 1998 varð graslíkið lagt á vøllin, og felagið fekk somu umstøður sum flest øll feløg í landinum.

Í 2010 varð aftur nýtt graslíki lagt á fótbóltsvøllin á Argjum og harumframt var eitt áskoðaraskýli bygt. Bæði graslíkisvøllurin og nýggja áskoðaraskýlið vóru tikin í nýtslu á Ólavsøku.

Keldur

Ávisingar úteftir 

AB.fo, heimasíðan hjá AB

Føroyskt fótbóltsfelag
Argir
AB
B71

B71 (stytting fyri Bóltfelagið 1971) er eitt fótbóltsfelag úr Sandoy sum var stovnað 1. januar 1970. Heimavøllurin hjá B71 er Inni í Dal.

Fótbóltshópur

Venjarar

Fyrrverandi leikarar 

 Eli Hentze
 Torbjørn Jensen
 Kári Nielsen
 Páll á Reynatúgvu
 Piotr Krakowski
 Waldemar Nowicki
 Kári Reynheim
 Brandur Sandoy
 Símin Hansen

Keldur

Ávisingar úteftir 

 B71-Sandoy.com				

Føroyskt fótbóltsfelag
Sandoy
EB/Streymur

EB/Streymur er eitt fótbóltsfelag í Sundalagnum, sum var stovnað í 1993 við at Eiðis Bóltfelag (EB) av Eiði (stovnað 1913) og Ítróttarfelagið Streymur (stovnað 1976) løgdu saman. Heimavøllurin var fyrstu árini á Mølini á Eiði, men frá 2006 til 2017 vóru heimadystirnir leiktir frammi við Margáir í Streymnesi. Í 2017 stóð snotiliga stadionøkið klárt í Hólmanum á Eiði, og fyrstalið leikti sínar heimadystir har í 2018 og 2019, meðan ítróttarøkið við Margáir varð umvælt. Í 2020 vóru heimadystirnir við Margáir og í 2021 aftur í Hólmanum.

EB/Streymur var fyrstu ferð í bestu deildini í 1994, men endaði niðast, og flutti niður. Í 2001 vóru teir aftur í bestu deildini hjá monnum, og har hildu teir sær í fleiri ár, men í 2015 endaði liðið á aftasta plássi í Effodeildini og flutti niður í 1. deild. Í 2016 vann EB/Streymur 1. deild við 67 stigum og flutti upp aftur í bestu deildina.

Sigrar

Effodeildin: 2
 2008, 2012
Løgmanssteypið: 4
 2007, 2008, 2010, 2011
Stórsteypadystur: 3
 2011, 2012, 2013
1. deild: 1
 2000

UEFA Cup, UEFA Champions League og Europa League
EB/Streymur hevur fleiri ferðir luttikið í UEFA Europa League. Í 2013 komu teir víðari eftir 1. innleiðandi rundu (1. kvalifikasjónsrunda).

Q= Kvalifikatión (Qualification)

Slóðir úteftir 
Heimasíðan hjá EB/Streymi

Føroyskt fótbóltsfelag
EB/Streymur
Gøtu Ítróttarfelag

Gøtu Ítróttarfelag var eitt fótbóltsfelag úr Gøtu sum var stovnað í 1926. Felagið er ikki til longur sum fótbóltsfelag, tað legði saman við LÍF í 2008 og bleiv til nýggja felagið Víkingur.

Føroyskt fótbóltsfelag
Klaksvíkar Ítróttarfelag

{{Infobox football club
| clubname = KÍ
| image    = 
| fullname = Klaksvíkar Ítróttarfelag
| short_name = KÍ
| founded = 
| ground   = Djúpumýra Stadium
| capacity = 530 (2600)
| chairman = Tummas Lervig
| manager  = Mikkjal Thomassen | assistant manager = 
| league   = Effodeildin
| season   = 2022
| position = 1.
| website  = http://www.ki.fo/
| pattern_la1   = _schalke1415h
| pattern_b1    = _schalke1416h
| pattern_ra1   = _schalke1415h
| pattern_sh1   = _adidasblue
| socks1 = 113ED7
| leftarm1      = FFFFFF
| body1         = FFFFFF
| rightarm1     = FFFFFF
 pattern_la2= 
| pattern_b2= _fsvmainz1516a
| pattern_ra2=
| pattern_sh2=
| leftarm2=FFFFFF
| body2=FFFFFF
| rightarm2=FFFFFF
| shorts2=FFFFFF
| socks2=FFFFFF
}}Klaksvíkar Ítróttarfelag er eitt fótbóltsfelag úr Klaksvík, sum varð stovnað í 1904. Felagið hevur bæði mansfótbólt og kvinnufótbólt. KÍ kvinnurnar hava vunnið 14 FM heiti á rað og so hava tær vunnið steypakappingina 10 ferðir. KÍ menninir hava fyri tað mesta spælt í bestu mansdeildini, burtursæð frá 2010, tá teir spældu í 1. deild.

 Heiður 

Hesi tølini eru fyri mansfótbóltin í Klaksvík, fyri at síggja úrslitini hjá KÍ kvinnunum, sí KÍ (kvinnur).

 Effodeildin (besta mandsdeildin)
 Vinnarar (20): 1942, 1945, 1952, 1953, 1954, 1956, 1957, 1958, 1961, 1966, 1967, 1968, 1969, 1970, 1972, 1991, 1999, 2019, 2021, 2022
 Løgmanssteypið Vinnarar (5): 1966, 1967, 1990, 1994, 1999, 2016
 Finalistar (7): 1955, 1957, 1973, 1979, 1992, 1998, 2001

 Fótbóltshópurin hjá liðnum í Effodeildini 

 

 Brot úr søguni hjá Klaksvíkar Ítróttarfelag1 

Í 1904 - áðrenn Klaksvíkar kommuna varð sett á stovn - varð Klaksvíkar Ítróttarfelag, í dagligari talu nevnt KÍ, stovnað og tvey ár eftir stovnsetanina av kommununi, í 1910, varð fótbóltsvøllur gjørdur. Bæði í 1932 og í 1950 vóru stórar umvælingar gjørdar av vøllinum og í 1951 var hondbóltsvøllur gjørdur við síðuna av fótbóltsvøllinum. Fimm ár seinni var felagshús gjørt til KÍ. Hetta var gjørt í samráð við Klaksvíkar kommunu, sum samtykti stadionætlan í 1949. Eftir hetta – í 1960-unum - fekk KÍ nøkur góð ár og vann fleiri føroyameistaraheiti á rað. 

Í 1968 varð stór ítróttarhøll bygd í Klaksvík. Høllin fekk stórar umvælingar í 1980-unum og hon varð eisini útbygd. Samstundis fekk fótbóltsvøllurin stórar umvælingar og í 1988 var graslíki lagt á vøllin. Nýliga er nýtt skýlið bygt við fótbóltsvøllin.

Harvið vóru ikki einans umstøðurnar hjá fótbóltinum gjørdar nógv betri, men eisini hondbólturin og innandura ítróttargreinar sum heild fingu nógv betri kor. Tey seinastu árini hava bæði flogbólturin, kvinnufótbólturin og kvinnuhondbólturin havt góð úrslit at víst á.

 Úrslit úr evropeiskum kappingum 
 Dystir 

Viðmerkingar
 PR: Undanumfar
 QR: Innleiðandi umfar
 1QR: Fyrsta innleiðandi umfar
 2QR: Annað innleiðandi umfar
 3QR: Triðja innleiðandi umfar
 PO''': Playoff umfar

Sí eisini 
KÍ (kvinnur)

Keldur

Slóðir úteftir 

Heimasíðan hjá KÍ 

Føroyskt fótbóltsfelag
Klaksvík
KÍ
Skála Ítróttarfelag

Skála Ítróttarfelag er eitt fótbóltsfelag úr Skála sum var stovnað í 1965. Skála leikti í bestu føroysku fótbóltsdeildini hjá monnum frá 2003 til 2008, tá liðið flutti niður í 1. deild. Tað eru kvinnurnar, sum hava fingið bestu úrslitini hjá Skála Ítróttarfelag. Tær vunnu FM í 1990 og 1992. Í 1992 vunnu tær eisini steypakappingina.

Skála megnaði í 2005 annað plássið í bestu deildini, og var hettar teirra besta avrik nakrantíð. Skála spældi hervið í UEFA CUP 2006-07.

Myndir

Keldur

Slóðir úteftir 
Heimasíðan hjá Skála Ítróttarfelag

Føroyskt fótbóltsfelag
ÍF

Ítróttarfelag Fuglafjarðar er eitt ítróttarfelag úr Fuglafirði sum varð stovnað 25. mars 1946. ÍF var tað fyrsta felagið úr Eysturoynni, sum vann føroyameistaraheitið í fótbólti, tað var í 1979. Í 2010 gjørdist ÍF nummar 2 í steypakappingini og nummar 4 í Effodeildini (sum tá nevndist Vodafonedeildin), og vann sær harvið atgongd út í Evropa at spæla fyri fyrstu ferð. ÍF hevur eisini fevnt um aðrar ítróttargreinar - flogbólt, kappróður og badminton. Men fyri nøkrum árum síðani blivi feløgini skild sundur so tey eita ávikavist ÍF (sum framvegis tekur sær av fótbóltinum), ÍF-Flogbóltur, ÍF-Kappróður og ÍF-Badminton. 

Litirnir hjá ÍF eru reyðir og hvítir.

Fótbóltshópurin hjá besta mansliðnum 
Dagført 09. august 2022

Keldur

Slóðir úteftir 

Heimasíðan hjá ÍF
ÍF hagtalssíða

Føroyskt fótbóltsfelag
Føroysk flogbóltsfeløg
ÍF
VB

VB, Vágs Bóltfelag varð stovnað í 5. juni 1905 í Vági. Felagið hevur verið bæði fótbóltsfelag og hondbóltsfelag. Eitt skifti í 1980'unum og 90'unum var eisini eitt flogbóltsfelag sum nýtti navnið VB. Badminton hevur eisini verið íðkað við navninum VB. Einasta ítróttargrein sum í dag brúkar navnið VB er hondbólturin. VB er sostatt eitt hondbóltsfelag í Suðuroynni. VB hevur havt eitt lið við í bestu deildini hjá kvinnum í mong ár.

VB kvinnur í Sunsetdeildini 2012/13 
Plássini í talvuni niðanfyri eru bert vegleiðandi.
{|
|valign="top" width=50%|

Fótbóltsfelagið eitur nú FC Suðuroy 
VB fótbóltur er ikki til longur. Felagið broytti navn nakrar ferðir í samband við samanlegging við Sumbiar Ítróttarfelag. Í 1995 nevndist felagsliðið Sumba/VB. Tað samstarvið vardi bert eitt ár, so fóru tey sundur aftur. Men 10 ár seinni løgdu VB og Sumbiar Ítróttarfelag aftur saman. Fótbóltsfelagið kom tá at eita VB/Sumba árini 2005-2009. Sumba var eitt fótbóltsfelag úr Sumba, sum varð stovnað í 1949. VB og Sumba hava sum nevnt lagt liðini saman til eitt felagslið sum nevndist VB/Sumba fram til 31. desember 2009. Frá 1. januar 2010 skiftið felagsliðið hjá VB/Sumba navn til FC Suðuroy. FC Suðuroy spældi í bestu deildini, Effodeildini, í 2010 og 2012, í 2013 og 2014 hevur felagið leikt í næstbestu deildini. Kvinnurnar hjá FC Suðuroy spæla heldur ikki í bestu deildini í løtuni (2014).

VB Føroyameistari í fótbólti 

VB hevur einaferð vunnið føroyameistarheitið í fótbólti, tað var í 2000.

VB føroyameistari í hondbólti 
Kvinnuliðið hjá VB hondbólti hevur tríggjar ferðir verið føroyameistari:

 1950 
 2003
 2005

VB steypavinnari í hondbólti 
VB kvinnurnar hava tvær ferðir vunnið steypakappingina í hondbólti:
 1993
 2003

Keldur 

 HSF.fo, Hondbóltsamband Føroya
 HSF.fo

Ávísingar úteftir 

 Heimasíðan hjá FC Suðuroy

Vágur
Føroysk hondbóltsfeløg
Føroyskt fótbóltsfelag
Nes Sóknar Ítróttarfelag

Nes Sóknar Ítróttarfelag er eitt fótbóltsfelag úr Runavík sum var stovnað í 24. mars 1957.
NSÍ vann 21. oktober 2007 fyri fyrstu ferð í søgu felagsins føroyska meistaraheitið í fótbólti, hóast seinasta umfarið ikki varð leikt fyrr enn 27. oktober.

Fótbóltshópurin 
Dagført 9. mai 2020

Evropeisk luttøka 

Viðmerkingar
 1R: Fyrsta umfar
 QR: Innleiðandi umfar
 1Q: Fyrsta innleiðandi umfar

Í 2011 spældu teir 0-0 móti 2009-10 finalistunum Fulham men taptu samlað 0-3.

Keldur

Slóðir úteftir 

Heimasíðan hjá NSÍ

Føroyskt fótbóltsfelag
Eysturoy
NSÍ
Víkingur 2008

Víkingur er eitt fótbóltsfelag í Eysturoy, sum varð stovnað í 2008, sum ein samanlegging av Gøtu Ítróttarfelag (stovnað í 1926) og Leirvíkar Ítróttarfelag (stovnað í 1928).

24. juli skrivaði Víkingur føroyska og evropiska fótbóltssøgu, tá liðið vann seinna dystin í øðrum undanumfari í Europa League 2-1 móti Tromsø IL á útivølli og gjørdist harvið fyrsta føroyska liðið nakrantíð, ið megnaði at leika seg í triðja undanumfar til Europa League kappingina. Málini hjá Víkingi gjørdu Bárður Hansen og Hallur Hansson.

Víkingur vann sítt fyrsta føroyameistaraheiti í mansfótbótli hin 22. oktober 2016 við 61 stigum, eitt stig frammanfyri KÍ, ið fekk 60 stig. Árið eftir, í 2017, endurvann felagið føroyameistaraheitið.

Fótbóltshópurin hjá besta liðnum 
						
Dagført 28. juni 2017

Víkingur í Evropa

Heiður 

Effodeildin, føroyameistarar: 2
 2016, 2017

Løgmanssteypið: 6
 2009, 2012, 2013, 2014, 2015, 2022

Stórsteypakappingin í fótbólti: 5
 2014, 2015, 2016, 2017, 2018

Ávisingar úteftir 

 Vikingur.fo, heimasíðan hjá felagnum.
 Víkingur á Faroesoccer.com

Føroyskt fótbóltsfelag
Miðvágs Bóltfelag

Miðvágs Bóltfelagið er eitt fótbóltsfelag úr Miðvági, sum varð stovnað í 1905.

Føroyskt fótbóltsfelag
1892

1892 (MDCCCXCII) var sambært gregorianska kalendaranum eitt skotár, ið byrjaði á einum fríggjadegi.

Hendingar 

 Føroysk skipatrygging verður stovnað, og bíligari verður at tryggja skip. 
 13. mai - Fyrsta føroyska fótbóltsfelagið, Tvøroyrar Bóltfelag (TB), verður stovnað. Í 1904 koma HB og KÍ afturat.

Føðingar 
 3. januar - J.R.R. Tolkien, bretskur rithøvundur (d. 1973)
 10. mars - Arthur Honegger, sveisiskt tónaskald (d. 1955)
 7. mai - Josip Broz Tito, jugoslaviskur einaræðisharri (d. 1980)
 23. juli - Haile Selassie, etiopiskur keisari (d. 1975)
 4. september - Darius Milhaud, franskt tónaskald (d. 1974)
 10. september - Arthur Compton, amerikanskur alisfrøðingur (d. 1962)
 4. desember - Francisco Franco, spanskur einaræðisharri (d. 1975)

Andlát 
 12. februar - Jens Hendrik Djurhuus, føroyskur bóndi og politikari (f. 1799)
 24. februar - Niels Christopher Winther, føroyskur sakførari, politikari og ritstjóri (f. 1822)
 26. mars - Walt Whitman, amerikanskur rithøvundur (f. 1819)
 27. september - Peter Holten, amtmaður í Føroyum 1861-1871.
 6. oktober - Alfred Tennyson, bretskur yrkjari (f. 1809)
 18. november - Hannes Finsen, fúti í Føroyum 1858-71 og amtmaður 1871-84 (f. 1828)
 6. desember - Werner von Siemens, týskur uppfinnari og ídnaðarmaður (f. 1816)
Keisari

Keisari kallast ríkisleiðarin í summum londum. Orðið keisari kemur úr latíni. Vit kenna tað eisini sum navnið Cæsar. Umframt í rómverjaríkinum hava eisini ríkisleiðarar í fleiri evropeiskum londum rópt seg keisara, m.a. Russlandi (russakeisari ella sarur), Fraklandi (Napoleon Bonaparte), í Eysturríki og í Týsklandi. Fleiri lond uttanfyri Evropa høvdu eisini einaferð ein keisara sum ríkisleiðara, m.a. Etiopia, Persia, Kina, Japan, India, Brasil og Meksiko.

Rómverskir keisarar 

 31 f.Kr - 14. e.Kr: Augustus (Gajus Julius Cæsar Octavianus)
 14 - 37 e.Kr: Tiberius, stjúksonur Augustus. 
 37 - 41 e.Kr: Galigula
 41 - 54 e.Kr: Klaudius
 54 - 68 e.Kr: Nero. Umfatandi atsóknir vóru móti teimum kristnu undir Nero keisara, og hildið verður, at Paulus ápostul møguliga er dripin undir Nero. 
 68 - 69 e.Kr: Galba
 69 e.Kr: Otho
 69 e.Kr: Vitellius
 69 - 79 e.Kr: Vespasianus
 70 - 81: Titus. Tað var undir Titusi, at Jerusalem var lagt í oyði í sambandi við jødiska uppreisturin ár 70 - 74 e.Kr., og Titusbogin í Rom er reistur til minnis um sigurin á Jerúsalem. 
 81 - 96 e.Kr.: Domitianus

Ríkisstjórn
Søga
Listar
Kirkjuár

Kirkjuárið byrjar við adventini 4. sunnudagin undan jólum og gongur til næsta adventin byrjar. Til kirkjuárið hoyrir ein tekstarøð, sum prædika verður úr í fólkakirkjuni. Fyrra tekstarrøð verður nýtt tey árini, tá meginparturin av kirkjuárinum er eitt árstal, sum er staktal (ólíkatal), td. 2001, 2003, 2005, 2007), og seinna tekstarrøð verður nýtt tey árini, tá meginparturin av kirkjuárinum er eitt árstal, sum er makatal (líkatal), td. 2002, 2004, 2006, 2008.

Kristindómur
Berøa

Berøa kallast samkomuhúsið hjá brøðrasamkomuni í Saltangará. Navnið er bíbilskt staðarnavn. Tað kemur úr grikskum og sipar til bý í Makedónia.

Møtir 
Undómsmøti: Hvønn leygardag klokkan 20:00. Skráin á ungdómsmøtinum er: 2 tímar spæl, 20 minuttir tala og so er tað drekkamun. Seinni fer ungdómurin at fylgjast á vegnum.

Hatta er eitt gott og stuttlingt møti, til kristlig børn.

Brøðrasamkoman
El Salvador

El Salvador (spanskt: República de El Salvador) er eitt land í Miðamerika við marki móti Guatemala og Honduras. Høvuðsmálið í El Salvador er spanskt. Høvuðsstaðurin í El Salvador eitur San Salvador.

Frá 1979 til 1991 var blóðugt borgarakríggj ímillum stjórnarherin, sum USA stuðlaði, og vinstrasinnaðar uppreistrardeildir. Eini 75 000 fólk doyðu. 16. januar í 1992 kom friðaravtala í gildi.

Søga 

Í øldir áttu nakrar fáar ríkar ættir alla jørðina í landinum, og mesta fólkið leið hungur og hall.

Í 1970-árunum kravdu fólk í El Salvador jørð og arbeiði til tey fátæku; katólska kirkjan við Óscar Romero (15. august 1917 – 24. mars 1980) erkibiskuppi á odda stuðlaði hesum. Í 1979 tóku nakrir herovastar valdið. Teir lovaðu at bøta um viðurskiftini, men kúgaðu alla andstøðu við harðari hond. Romero varð myrdur í 1980. Borgarakríggj brast á ímillum stjórnarherin, ið fekk stuðul úr USA, og uppreistrardeildir. 75 000 fólk lótu lív. Friðaravtala varð undirritað í 1992.

Landafrøði 

Ein fjallaryggur við nógvum gosfjøllum eyðkennir landslagið. 

Skógirnir, har nógvur setrisviður, mahogni og eik vuksu, eru ruddaðir til landbúnaðarjørð.

Sí eisini 

 Miðamerika

Miðamerika
Miðamerika

Miðamerika er smalt eiði ímillum Meksiko fyri norðan og Suðuramerika fyri sunnan. Meginparturin er fjallalendi suður ígjøgnum landið, og har eru nógv gosfjøll. Í Karibiahavi úti fyri eysturstrondini eru nógvar vakrar, pálmavaksnar oyggjar. Málið, søgan og mentan í Miðamerika hava sum heild røtur aftur í hjálandatíðina. Til 1492, tá ið Kristoffur Kolumbus kom til Bahamaoyggjar, búðu bara indiánar í Miðamerika.

Lond í Miðamerika 

Miðamerika